पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के डुडंगी गांव में भूमि विवाद को लेकर दो पक्षों ने एक दूसरे के खिलाफ लातेहार थाना में प्राथमिकी दर्ज करवाई है। दोनों मामलों के कुल 15 लोगों को अभियुक्त बनाया गया है। सदर थाना क्षेत्र के डुडंगी गांव निवासी सकेन्द्र दुबे ने लातेहार थाना में आवेदन देकर जानलेवा हमला करने का आरोप लगाया है।
उन्होंने अपने आवेदन में लिखा है कि 1 अप्रैल 2021 दिन शनिवार समय 4:30 बजे हमारे जमीन में पचास की संख्या आदमी नापी कर रहे थे। मैं अपनी जमीन पर गया तो देखा कि डुडंगी गांव निवासी आशीष दुबे व आलोक दुबे दोनों पिता अरुण दुबे, जितेंद्र दुबे पिता स्व. दुखन दुबे, लल्लू दुबे पिता जितेंद्र दुबे, अभिषेक दुबे पिता अमरेश दुबे, अजय दुबे एवं विजय दुबे दोनों पिता स्व. वशिष्ठ नारायण दुबे, रामचंद्र दुबे पिता स्व. नंद कुमार दुबे, अंकित दुबे पिता अजय दुबे ने मुझे चारों तरफ से घेर कर गाली गलौज कर लाठी-डंडा, तलवार, गड़ासा से मारपीट करने लगे।
मारपीट के दौरान बीच बचाव करने आएं अरविंद दुबे, दिलीप दुबे सतेंद्र दुबे को भी चोट आई है। उन्होंने इन लोगों के विरुद्ध कानूनी कार्रवाई करने की मांग की है। इधर, दूसरे पक्ष आशीष राज दुबे ने भी लातेहार थाना में आवेदन देकर उपेंद्र दुबे व सत्येंद्र दुबे दोनों पिता महेंद्र दुबे ,अरविंद दुबे पिता संजय दुबे, दिलीप दुबे पिता नंद नवल किशोर दुबे, सच्चिदानंद दुबे एवं नवल किशोर दुबे पिता स्व. गोपाल दुबे ने जान से मारने की नियत से जमीन पर पहुंचकर मेरे दर्द गले का सोने का चैन एवं बीस हजार रुपये लूट कर मारपीट करने लगे। जिससे बाद में वहां से किसी तरह जान बचाकर भाग निकले।
उन्होंने इन लोगों की विरुद्ध लातेहार थाना में प्राथमिकी दर्ज कराई है। लातेहार पुलिस निरीक्षक सह थाना प्रभारी अमित कुमार गुप्ता ने बताया कि दोनों पक्षों की ओर से जमीन विवाद को लेकर आवेदन आया है। दोनों पक्षों की ओर से प्राथमिकी दर्ज कर ली गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn